Ξεκίνησε την διεθνή του καριέρα στην ηλικία των 18 ετών, στις 14 Οκτωβρίου 1962 απέναντι στην Γιουγκοσλαβία. Βοήθησε την Εθνική Ουγγαρίας να πάρει την τρίτη θέση στο Ευρωπαϊκό Πρωτάθλημα του 1964, ενώ ο ίδιος ήταν κορυφαίος σκόρερ και οδήγησε την ομάδα στο Ολυμπιακό χρυσό στο Τόκιο την ίδια χρονιά με 12 γκολ, πρώτος σκόρερ της διοργάνωσης με γκολ στον τελικό με την Τσεχοσλοβακία (αποτέλεσμα 2–1). Στο πρώτο αγώνα της διοργάνωσης είχε σημειώσει και τα έξι τέρματα την Ολυμπιακής εθνικής απέναντι στο Μαρόκο (6–0), ενώ σημείωσε τέσσερα με αντίπαλο την Ηνωμένη Αραβική Δημοκρατία (επίσης 6–0). Στο Παγκόσμιο Κύπελλο το 1966 η Ουγγαρία έφτασε στα προημιτελικά έχοντας αποκλείσει την Βραζιλία στην φάση των ομίλων, αλλά αποκλείστηκε από την Σοβιετική Ένωση χάνοντας με 2–1. Ο ίδιος είχε σκοράρει από ένα γκολ σε κάθε ένα από τους αγώνες (συνολικά τέσσερα), μεταξύ των οποίων και αυτό που άνοιξε το σκορ στον αγώνα με την πρωταθλήτρια κόσμου Βραζιλία. Με τα 4 αυτά τέρματα ήταν τρίτος σκόρερ του Κυπέλλου. Συμμετείχε επίσης στο Ευρωπαϊκό Πρωτάθλημα του 1972, όπου η Ουγγαρία κατέλαβε την τέταρτη θέση. Έκλεισε τη διεθνή του σταδιοδρομία το 1979 έχοντας 76 συμμετοχές και 36 τέρματα.